CELEX: 
Language: hu
Date: 2021-07-06 00:00:00
Title: A BIZOTTSÁG (EU) .../... VÉGREHAJTÁSI RENDELETE az (EU) 2016/1239 végrehajtási rendeletnek a rizsre vonatkozó biztosíték összegének és a kiviteli engedélyek érvényességi időtartamának tekintetében történő módosításáról

A BIZOTTSÁG (EU) .../... VÉGREHAJTÁSI RENDELETE
            
            
               (2021.7.6.)
            
            
               az (EU) 2016/1239 végrehajtási rendeletnek a rizsre vonatkozó biztosíték összegének és a kiviteli engedélyek érvényességi időtartamának tekintetében történő módosításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a mezőgazdasági termékpiacok közös szervezésének létrehozásáról és a 922/72/EGK 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre
                  1
                és különösen annak 178. cikkére, valamint 223. cikke (3) bekezdésének a), b) és c) pontjára,
            
            
               mivel:
            
            
               (1)Az (EU) 2016/1239 bizottsági végrehajtási rendelet
                  2
                szabályokat állapít meg az 1308/2013/EU rendeletnek a behozatali és kiviteli engedélyek rendszere tekintetében történő alkalmazására vonatkozóan.
            
            
               (2)Az (EU) XXX felhatalmazáson alapuló bizottsági rendelettel
                  3
                módosított (EU) 2016/1237 felhatalmazáson alapuló bizottsági rendelet
                  4
                eltörölte a 1006 20 KN-kód alá tartozó „előmunkált (barna) rizs” és a 1006 30 KN-kód alá tartozó „félig vagy teljesen hántolt rizs polírozva vagy fényezve is” kivitelére vonatkozó engedélykötelezettséget.
            
            
               (3)Ezért el kell hagyni az említett kiviteli engedélyek biztosítékának összegére és érvényességi idejére, valamint az értesítési kötelezettségükre vonatkozó végrehajtási rendelkezéseket.
            
            
               (4)Az (EU) 2016/1239 végrehajtási rendeletet ezért ennek megfelelően módosítani kell.
            
            
               (5)Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2016/1239 végrehajtási rendelet a következőképpen módosul:
            
            
               1.A 19a. cikk b) pontját el kell hagyni.
            
            
               2.A II. melléklet II. részének A. pontját el kell hagyni.
            
            
            
               2. cikk
            
         
         
            
               Ez a rendelet az Európai Unió Hivatalos Lapjában való kihirdetését követő hetedik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.7.6.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 347., 2013.12.20., 671. o. 
               
               
                  
                     (2)
                  
                        A Bizottság (EU) 2016/1239 végrehajtási rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszere tekintetében történő alkalmazására vonatkozó szabályok megállapításáról (HL L 206., 2016.7.30., 44. o.).
               
               
                  
                     (3)
                  
                        A Bizottság (EU) [...] felhatalmazáson alapuló rendelete [...] az (EU) 2016/1237 felhatalmazáson alapuló rendeletnek a rizs kivitelére vonatkozó engedélykötelezettség tekintetében történő módosításáról (HL L ..., ... o.). 
               
               
                  
                     (4)
                  
                        A Bizottság (EU) 2016/1237 felhatalmazáson alapuló rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszerének alkalmazásáról szóló szabályok tekintetében való kiegészítéséről és az 1306/2013/EU európai parlamenti és tanácsi rendeletnek az ilyen engedélyekhez letétbe helyezett biztosítékok felszabadításáról és visszatartásáról szóló szabályok tekintetében való kiegészítéséről, a 2535/2001/EK, az 1342/2003/EK, a 2336/2003/EK, a 951/2006/EK, a 341/2007/EK és a 382/2008/EK bizottsági rendelet módosításáról, valamint a 2390/98/EK, az 1345/2005/EK, a 376/2008/EK és az 507/2008/EK bizottsági rendelet hatályon kívül helyezéséről (HL L 206., 2016.7.30., 1. o.).